**PÁLYÁZAT**

A Debreceni Egyetem Tanárképzési Központ pályázatot hirdet

a TANÍTSUNK MAGYARORSZÁGÉRT PROGRAM

**PRÉMIUM ÖSZTÖNDÍJÁRA.**

Az ösztöndíj elnyerésének feltételei:

- a pályázó aktív hallgatói jogviszonnyal rendelkezzen a Debreceni Egyetemen a 2023/24-es tanév I. félévében (a jogviszony nem érhet véget 2024. január 15. előtt)

- a pályázó mentorként részt vett a Tanítsunk Magyarországért program valamelyik Tanítsunk Magyarországért mentorálás című kurzusán a 2023/24-es tanév I. félévében **és korábban már legalább egy mentorkurzust** teljesített.

**Nem pályázhatnak azok**, akik a 2023/24-as tanév I. félévében teljesítik az első Tanítsunk Magyarországért mentorálás című kurzust, vagy korábban mentoráltak, de a 2023/24-es tanév I. félévében nem vettek fel mentorkurzust.

A Prémium összeg differenciálásának módja a következő:

- Az a hallgató, aki második féléve végez mentorálási tevékenységet, 1 havi plusz ösztöndíjra (35.000 Ft) jogosult.

- Az a hallgató, aki harmadik, vagy ezt meghaladó féléve mentorálási tevékenységet végez, 2 havi plusz ösztöndíjra (70.000 Ft) jogosult.

- A mentorálást kísérő TM2 kurzusok oktatóinak értékelése alapján az aktív mentorok legjobb 70%-a részesülhet prémium ösztöndíjban.

A Prémium összeg nem kerülhet folyósításra annak a hallgatónak, akinél a félév végén, a fel nem használt költőpénz maradványösszege meghaladja az aktuális félévre járó költőpénz összegének 10%-át, azaz 5.000 Ft-ot.

Pályázni a mellékelt űrlap benyújtásával lehetséges. Az űrlapot – **aláírva** – a tmo\_de@unideb.hu címre kell elküldeni.

Beadási határidő: 2023. november 23. (csütörtök) 18.00 óra. **A határidőn túl beérkezett pályázatokat nem tudjuk elfogadni. Csak az aláírt pályázatokat tudjuk elfogadni!**

**A Prémium ösztöndíjat a 2023 decemberi ösztöndíjakkal utaljuk.**

Debrecen, 2023. október 17.

 Dr. Forisek Péter sk.

tanárképzési főigazgató

 TM szakmai koordinátor